Meghan Trainor

Cantores, cyfansoddwraig caneuon a chynhyrchydd recordiau o'r Unol Daleithiau yw Meghan Elizabeth Trainor (ganwyd 22 Rhagfyr 1993). Ganwyd yn Nantucket, Massachusetts i Gary a Kelli Trainor. Roedd ei thad yn dysgu cerddoriaeth am wyth mlynedd, a nawr mae'n chwarae'r organ yn ei eglwys. Aeth Meghan i ysgol 'Nauset Regional High School', gyda'i dau frawd. Roedd eisiau bod yn gantores ers roedd hi'n unarddeg, a gwireddwyd ei dymuniad pan arwyddodd gyda'r cwmni Epic Records. Gyda'r cwmni, rhyddhaodd llawer o ganeuon, wedi eu hysbrydoli gan gantorion enwog fel Frank Sinatra, Ariana Grande, Christina Aguilera a Bruno Mars.

Caneuon
Mae ganddi bedair albwm: 'Title', 'Only 17', 'I'll Sing With You', a 'Title' (EP). Rhyddhaodd ei sengl gyntaf ' All About That Bass', ar 30 Mehefin 2014 a'i hail sengl ('Lips Are Movin') ar 21 Hydref 2014, a'i sengl 'Dear Future Husband', ar 17 Mawrth 2015.

Gwobrau
Mae Meghan Trainor wedi ennill llawer o wobrau gwahanol, gan gynnwys: 'Youtube Music Award', 'Top Hot 100 Songs',  'Top Digital Song', a 'Most Performed Songs'.

Gwefannau cymdeithasol
Mae Meghan yn enwog iawn ar wefannau cymdeithasol ac mae ganddi lawer o ddilynwyr ar 'Instagram', 'Twitter', 'Facebook','Snapchat' a 'Tumblr'.

YouTube
Mae Meghan Trainor wedi rhoi llawer o fideos ar YouTube, e.e. fideos o'i chaneuon, cyfweliadau gyda newyddiadurwyr cylchgrawn neu bapur newydd. Uwchlwythodd hefyd eiriau ei chaneuon, a fideos o Meghan ar lwyfan mewn cyngherddau. Mae ganddi dros filiwn o ddilynwyr ar 'Youtube'.

Cyfeiriadau

Categori:Genedigaethau 1993
Categori:Cantorion benywaidd o'r Unol Daleithiau